[{"text_idx": "#000000", "text": "Sut mae annog merched i fod yn wyddonwyr?"}, {"text_idx": "#000001", "text": "Heddiw, mae'n ddiwrnod rhyngwladol merched mewn gwyddoniaeth, ond pam yn 2019 bod dal angen y fath ddiwrnod?"}, {"text_idx": "#000003", "text": "Ond pam nad yw'r pynciau yma'n denu cymaint o ferched, a pha gyngor sydd i rieni i ddenu eu plant i'r maes?"}, {"text_idx": "#000005", "text": "Prinder o ferched mewn gwyddoniaeth, yn o\u0302l adroddiad"}, {"text_idx": "#000006", "text": "\"Mae'r sefyllfa sydd gennym yn y DU, ble mae cymdeithas yn aml yn cael ei rhannu yn o\u0302l rhyw, yn beth drwg i fechgyn a merched - dyw deallusrwydd emosiynol bechgyn ddim yn gwella. Mae'n syndod cyn lleied o eirfa emosiynol sydd gan fechgyn wyth neu naw oed."}, {"text_idx": "#000007", "text": "\"Mae'r 'pincio' eithafol o ferched pan maen nhw'n blant wedi cael effaith ofnadwy ar ferched, ond hefyd wedi bod yr un mor niweidiol i fechgyn,\" meddai."}, {"text_idx": "#000008", "text": "\"Mae'n dechrau'n gynnar iawn,\" meddai Dr Dee. \"Pan gafodd fy nai barti pen-blwydd yn bump oed ar thema gwyddoniaeth, dywedodd merch a oedd yn ffrind iddo 'mae gwyddoniaeth ar gyfer bechgyn'. A digwyddodd hynny yn bum mlwydd oed!\""}, {"text_idx": "#000009", "text": "Cafodd Dr Dee ei chydnabod am ei gwaith yn hyrwyddo ro\u0302l menywod ym maes cyfrifiadureg mewn seremoni yn Llundain yn Hydref, 2018. Dathlu menywod mewn gwyddoniaeth yw nod y gwobrau, ac annog eraill i fentro i'r byd gwyddonol."}, {"text_idx": "#000010", "text": "Dim ond 23% o'r rhai sydd yn gweithio ym meysydd gwyddoniaeth, technoleg, peirianneg a mathemateg yn y Deyrnas Unedig sy'n fenywod, yn o\u0302l Prifysgol Aberystwyth."}, {"text_idx": "#000012", "text": "\"Mae pob menyw sy'n gweithio ym maes cyfrifiadureg yn gyfarwydd a\u0302'r profiad o fod yr unig fenyw yn y stafell. Sefais i fyny yn fy nghyflwyniad cyntaf mewn cynhadledd fel myfyriwr PhD a sylweddolais mai fi oedd yr unig fenyw yno."}, {"text_idx": "#000013", "text": "\"Dyw hyn ddim yn anarferol ond mae'n dal yn rhyfedd. Pan o'n i yn y brifysgol yn Leeds, tua 10% o'r myfyrwyr cyfrifiadureg oedd yn fenywod."}, {"text_idx": "#000016", "text": "Yn ogystal a\u0302 chynnal cynhadledd flynyddol BCSWomen Lovelace i roi cyfle i fyfyrwyr sy'n ferched ym maes cyfrifiadureg i rwydweithio, mae Dr Hannah Dee hefyd yn gweithio gydag ysgolion yn ardal Aberystwyth i danio brwdfrydedd plant lleol ym maes cyfrifiadureg drwy Glwb Roboteg Aberystwyth."}, {"text_idx": "#000018", "text": "\"Mae gennym gystadleuaeth codio ar draws Cymru; mae'n rhaid i'r plant ysgrifennu animeiddwaith i gydfynd a\u0302 cherdd. Eleni ysgrifennodd Eurig Salisbury ddwy gerdd i ni, un Gymraeg ac un Saesneg - a'r dasg oedd animeiddio'r cerddi.\""}, {"text_idx": "#000019", "text": "Gwyddoniaeth yn cael ei weld fel pwnc i 'fechgyn'"}, {"text_idx": "#000022", "text": "\"Ar y llaw arall, mae'r teganau i fechgyn yn fwy tebygol o gynnwys rhannau sy'n symud ac elfennau o adeiladu. Dyma rywbeth mae plant yn ei weld trwy eu bywydau, felly mae'r rhagdybiau hyn gyda nhw pan maen nhw'n dechrau ysgol."}, {"text_idx": "#000023", "text": "\"Mae plant yn cychwyn dweud 'mae hwnna'n degan i ferch neu i fachgen' pan yn ddwy neu'n dair mlwydd oed.\""}, {"text_idx": "#000026", "text": "Dyma gyngor Elaine Veaudour, sy'n gweithio i gwmni peirianneg ARUP yng Nghaerdydd, ac yn ymweld ag ysgolion i hybu diddordeb merched yn y pynciau Gwyddoniaeth, Technoleg, Peirianneg a Mathemateg (STEM):"}, {"text_idx": "#000027", "text": "Gallwch annog plant i fod yn chwilfrydig, i ofyn cwestiynau ac i ddod o hyd i'r atebion gyda'ch gilydd.Mae coginio'n wych am ei fod yn cyfuno bioleg (gwyddoniaeth bwyd), cemeg a mathemateg - a gallwch hefyd fwyta'r bwyd!Cerddoriaeth - mae amseru a churiad y gerddoriaeth yn fathemateg syml. Datblygwch hyn drwy gymysgu cerddoriaeth gwahanol a deall y ddau guriad gwahanol. Pan yn lliwio, gallwch so\u0302n am y lliwiau yn cymysgu gyda'i gilydd ac am wahanol ansawdd y creon / pensil / paent. Mae pob un yn elfen gemegol wahanol. Mae gan y mwyafrif o amgueddfeydd neu sw\u0302au arddangosfeydd rhyngweithiol a chyfleoedd i ddysgu am hanes technoleg pob math o feysydd e.e. gwyddoniaeth, celfyddydau neu ffasiwn. Gemau codio ar y cyfrifiadur - mae gwneud i grwban neu rywbeth tebyg symud o amgylch y sgri\u0302n yn helpu plant i ddysgu hanfodion codio.Trefnwch i'ch plant siarad a\u0302 phobl sy'n gwneud swydd ym maes STEM. Mae gan beirianneg a gwyddoniaeth cymaint o wahanol ffrydiau mae'r opsiynau gyrfaol yn ddibendraw.Peidiwch a\u0302 chanolbwyntio gormod ar y canlyniadau, ond mwy ar y broses a beth ddysgodd y plant ar hyd y ffordd. Mae camgymeriadau'n beth da achos maen nhw'n helpu plant i ystyried syniadau newydd."}, {"text_idx": "#000028", "text": "Prif StraeonEisteddfod: Corau'n galw am ailystyried newidiadauPublished33 munud yn o\u0302lUndeb prifathrawon yn gwrthod cynnig cyflog newyddPublished2 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished14 awr yn o\u0302l"}, {"text_idx": "#000041", "text": "Carchar yn 'agoriad llygad i anghyfiawnder'"}]